CELEX: 32021R1154
Language: lt
Date: 2021-07-09 00:00:00
Title: Komisijos reglamentas (ES) 2021/1154 2021 m. liepos 9 d. kuriuo uždraudžiama su Graikijos vėliava plaukiojantiems laivams žvejoti paprastuosius tunus Atlanto vandenyne į rytus nuo 45° vakarų ilgumos ir Viduržemio jūroje

2021 7 14   
               
               
                  LT
               
               
                  Europos Sąjungos oficialusis leidinys
               
               
                  L 249/82
               
            
         KOMISIJOS REGLAMENTAS (ES) 2021/1154
         2021 m. liepos 9 d.
         kuriuo uždraudžiama su Graikijos vėliava plaukiojantiems laivams žvejoti paprastuosius tunus Atlanto vandenyne į rytus nuo 45° vakarų ilgumos ir Viduržemio jūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2021/92 (2) nustatomos kvotos 2021 metams;
                  
               
                     (2)
                  
                  
                     remiantis Komisijai pateikta informacija, laivai, kurie plaukioja su Graikijos vėliava arba yra Graikijoje registruoti, žvejodami paprastuosius tunus Atlanto vandenyne į rytus nuo 45° vakarų ilgumos ir Viduržemio jūroje, išnaudojo 2021 metams skirtą kvotą;
                  
               
                     (3)
                  
                  
                     todėl būtina uždrausti tam tikrą tų išteklių žuvų žvejybą,
                  
               PRIĖMĖ ŠĮ REGLAMENTĄ:
         
            1 straipsnis
            Kvotos išnaudojimas
            Priede nurodyta 2021 metams Graikijai skirta paprastųjų tunų išteklių žvejybos Atlanto vandenyne į rytus nuo 45° vakarų ilgumos ir Viduržemio jūroje kvota laikoma išnaudota nuo tame priede nustatytos dienos.
         
         
            2 straipsnis
            Draudimas
            Nuo priede nustatytos dienos laivams, kurie plaukioja su Graikijos vėliava arba yra Graikijoje registruoti, uždraudžiama 1 straipsnyje nurodytų išteklių žuvų žvejybos veikla. Visų pirma, draudžiama laivuose laikyti, perkelti, perkrauti arba iškrauti tokių laivų po nurodytos dienos sužvejotas minėtų išteklių žuvis.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. liepos 9 d.
            
               
                  Komisijos vardu
               
               
                  Pirmininko pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2021 m. sausio 28 d. Tarybos reglamentas (ES) 2021/92, kuriuo 2021 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 31, 2021 1 29, p. 31).
      
      
         
            PRIEDAS
            
                        Nr.
                     
                     
                        12/TQ92
                     
                  
                        Valstybė narė
                     
                     
                        Graikija
                     
                  
                        Ištekliai
                     
                     
                        BFT/AE45WM (įskaitant BFT/*641, BFT/*643, BFT/*8301, BFT/*8302 ir BFT/*8303F)
                     
                  
                        Rūšis
                     
                     
                        Paprastieji tunai (Thunnus thynnus)
                     
                  
                        Zona
                     
                     
                        Atlanto vandenynas į rytus nuo 45° vakarų ilgumos ir Viduržemio jūra
                     
                  
                        Draudimo data
                     
                     
                        2021 4 28